Hesir vóru synir Ísraels: Ruben, Símeon, Levi, Júda, Issakar, Zebulon, Dán, Jósef, Benjamin, Naftali, Gád og Ásjer. Synir Júda: Er, Ónan og Sjela. Hesar tríggjar átti hann við Batsjúu, hini kánversku konuni. Men Er, frumgitni sonur Júda, var vándur í eygum Harrans, og hann tók hann av lívi. Támar, sonarkona hansara, føddi honum Perez og Zera, so at allir synir Júda vóru fimm. Synir Perez: Hezron og Hámul. Synir Zera: Zimri, Etan, Heman, Kalkol og Darda; fimm í alt. Synir Karmi: Ákar, sum leiddi ógævu yvir Ísrael við at naspa burtur av tí deyðavígda. Synir Etans: Ázarja. Synir Hezrons, ið føddust honum: Jerameel, Rám og Kelubai. Rám gat Amminadab, og Amminadab gat Náhasjon, høvdinga Júdamanna. Náhasjon gat Salma, og Salma gat Bóaz. Bóaz gat Óbed, og Óbed gat Ísai. Og Ísai gat frumgitna son sín Eliab, annan son sín Ábinadab, triðja son sín Sjimea, fjórða son sín Netánel, fimta son sín Raddai, sætta son sín Ózem og sjeynda son sín Dávid. Systrar teirra vóru Zeruja og Ábigáil. Synir Zeruju: Ábsjai, Jóab, Ásahel, tríggir í tali. Ábigáil føddi Ámasa; og Jeter Ísmaeliti var faðir at Ámasa. Káleb, sonur Hezrons, gat við Ázubu, konu síni, Jeriot. Hesir vóru synir hennara: Jesjer, Sjóbab og Ardon. Og tá ið Ázuba andaðist, tók hann Efrat til konu; hon føddi honum Hur. Hur gat Uri, og Uri gat Bezalel. Síðan gekk Hezron inn til dóttur Mákirs, faðirs Gileads, og tók sær hana til konu; hann var tá seksti ára gamal; hon føddi honum Segub. Segub gat Jáir, sum átti tjúgu og tríggjar borgir í Gileads landi. Men Gesjur og Áram tóku tjaldborgir Jáirs av teimum og somuleiðis Kenat og torparnar har íkring, seksti borgir; allir hesir vóru synir Mákirs, faðirs Gileads. Eftir andlát Hezrons gekk Káleb inn til Efratar, konu Hezrons, faðirs síns; og hon føddi Asjhur, ið varð faðir at Tekóa. Synir Jerameels, frumgitna sonar Hezrons: Rám, hin frumgitni, síðan Buna, Óren og Ózem, brøður hans. Men Jerameel átti aðra konu, Átara at navni; hon var móðir Ónams. Synir Ráms, frumgitna son Jerameels: Máaz, Jámin og Eker. Synir Ónams: Sjammai og Jáda; synir Sjammai: Nádab og Ábisjur. Kona Ábisjurs æt Ábiháil; hon føddi honum Ában og Mólid. Synir Nádabs: Seled og Ápaim. Seled doyði barnleysur. Synir Ápaims: Jisjei. Synir Jisjei: Sjesjan. Synir Sjesjans: Álai. Synir Jáda, bróður Sjammai: Jeter og Jónatan. Jeter doyði barnleysur. Synir Jónatans: Pelet og Záza. Hesir vóru eftirkomarar Jerameels. Sjesjan átti einans døtur, ongar synir; men hann hevði egyptiskan træl, sum æt Jarha. Og Sjesjan gav Jarha, træli sínum, dóttur sína til konu, og hon føddi honum Attai. Attai gat Nátan, og Nátan gat Zábad, Zábad gat Eflal, og Eflal gat Óbed, Óbed gat Jehu, og Jehu gat Ázarja, Ázarja gat Helez, og Helez gat Eleasa, Eleasa gat Sismai, og Sismai gat Sjallum, Sjallum gat Jekamja, og Jekamja gat Elisjáma. Synir Kálebs, bróður Jerameels: Máresja, frumgitni sonur hans, sum var faðir at Zif. Synir Máresja: Hebron. Synir Hebrons: Kóra, Tappua, Rekem og Sjema. Sjema gat Ráham, faðir at Jorkeam; og Rekem gat Sjammai. Sonur Sjammai var Máon, ið var faðir at Bet-Zur. Efa, hjákona Kálebs føddi Káran, Móza og Gázez. Káran gat Gázez. Synir Jádai: Regem, Jótam, Gersjan, Pelet, Efa og Sjáaf. Máaka, hjákona Kálebs, gat Sjeber og Tirhana. Sjáaf, faðir Madmanna, gat Sjeva, faðir Makbena og faðir Gibea. Dóttir Kálebs æt Aksa. Hesir vóru eftirkomarar Kálebs. Synir Hurs, hins frumgitna sonar Efratar: Sjóbal, faðir Kirjat-Jearims, Salma, faðir Betlehems, og Háref, faðir Bet-Gáders. Sjóbal, faðir at Kirjat-Jearim, átti hesar synir: Reaja helming Mánahátita. Kyntættir Kirjat-Jearims: Jitritar, Putitar, Sjumatitar og Misjraitar; av teimum eru komnir Zóratitar og Esjtaolitar. Synir Salma: Betlehem, Netofatitar, Átarot-Bet-Jóab, helmingur Mánahátita og Zóritar. Ættargreinir teirra skriftlærdu, sum búðu í Jábez: Tireatitar, Sjimeatitar og Sukatitar. Hetta eru Kinitar, ið komnir eru av Hammat, ættarfaðir Rekabita.